
I UVOD
Vlada Crne Gore je preko Ministarstva ekologije, održivog razvoja i razvoja sjevera domaćin dvije regionalne radionice koje organizuje Međunarodna agencija za atomsku energiju iz oblasti radijacione i nukelarne sigurnosti i bezbjednosti. Naime, Crna Gora je od 2006. godine članica Organizacije ujedinjenih nacija (OUN) i punopravna članica Međunarodne agencije za atomsku energiju (IAEA). Dio pravnog sistema Crne Gore predstavlja Uredba o ratifikaciji Statuta Međunarodne agencije za atomsku energiju („Sl. list FNRJ – Međunarodni ugovori (Dodatak)“, broj 1/58, „Službeni list SFRJ – Međunarodni ugovori (Dodatak)“, br. 7/63, 9/86) i Uredba o ratifikaciji Amandmana na prvu alineju člana VI A.3. Statuta Međunarodne agencije za atomsku energiju („Službeni list SFRJ – Međunarodni ugovori (Dodatak)“, br. 7/63). 
Dana 28. septembra 2022. godine, tokom trajanja 66. Redovnog zasijedanja Međunarodne agencije za atomsku energiju (IAEA), Crna Gora je potpisala Okvirni program za saradnju, za period 2022-2027. godina. Programom su definisane prioritetne oblasti saradnje Crne Gore i IAEA za naredni srednjoročni period kao što su: zdravlje ljudi, vode i životna sredina, energetika i industrija, hrana i poljoprivreda i nuklearna i radijaciona sigurnost i bezbjednost.
Okvirni program za saradnju (CPF) predstavlja referentni okvir za tehničku saradnju između Crne Gore i Međunarodne agencije za atomsku energiju (IAEA) za period 2022-2027. CPF, koji se nadovezuje na dostignuća prethodne tehničke saradnje između Crne Gore i IAEA i uzima u obzir stečena iskustva, čime će doprinijeti nacionalnim razvojnim prioritetima i ciljevima, pri čemu nuklearne nauke i tehnologije mogu da obezbijede značajan, isplativ doprinos za društveno-ekonomski razvoj i imaju komparativnu prednost u odnosu na druge tehnologije. 

CPF je pripremljen nakon detaljnog proučavanja Nacionalne strategije održivog razvoja Crne Gore do 2030. godine, Programa zaštite od radona s Akcionim planom za period 2019-2023. godine, Strategije za smanjenje rizika od katastrofa sa Dinamičkim planom aktivnosti za sprovođenje Strategije za period 2018-2023. godine, te ostalih relevantnih nacionalnih dokumeenata. U cilju postizanja postavljenih ciljeva koji su povezani sa SDG, neophodno je fokusirati se na poboljšanje i usvajanje pravnog sistema, naročito u oblasti zaštite od jonizujućeg zračenja, radijacione i nuklearne sigurnosti i bezbjednosti, kao i na unapređenje ljudskih kapaciteta. U procesu pripreme učestvovali su i muškarci i žene, kako bi se osiguralo da svih brige i iskustva budu zastupljene te da svi imaju jednaku korist od predloženog programa tehničke saradnje, bez produbljivanja nejednakosti.
Važno je istaći da se period CPF-a 2022-2027. poklapa sa planiranim periodom pristupanja Crne Gore Evropskoj uniji, kao osnova za unapređenje nacionalnih prioriteta i postizanje međunarodnih i evropskih ciljeva u predmetnim oblastima.

II  CILJ  PROJEKTA
Cilj projekta je pružanje usluge usluge organizacije radionice u saradnji sa Međunarodnom agencijom za atomsku energiju (troškovi keteringa, sale, materijala, servisnih usluga, voda, mikrofona, flajera, akreditacija i dr.) jer je Vlada Crne Gore preko Ministarstva ekologije, održivog razvoja i razvoja sjevera domaćin regionalne radionice.
III  METODOLOGIJA RADA
Neophodno je prema ovom zadatku pružiti usluge za organizaciju radionice u saradnji sa Međunarodnom agencijom za atomsku energiju (troškovi keteringa, sale, materijala, servisnih usluga, voda, mikrofona, flajera, akreditacija i dr.) jer je Vlada Crne Gore preko Ministarstva ekologije, održivog razvoja i razvoja sjevera domaćin regionalne radionice.
IV  PODRUČJE OBUHVATA PROJEKTA

Područje obuhvata projekta je Crna Gora, a mjesto izvršenja zadatka je Crna Gora. 

